Diari Oficial de la Generalitat Valenciana


Sumari del DOGV 8770, del 24-03-2020 (2020/2452)

RSOLUCIÓ de 2 de març de 2020, de la Conselleria de Sanitat Universal i Salut Pública, per la qual es convoquen subvencions destinades a projectes de desplegament del IV Pla de salut de la Comunitat Valenciana en els seus municipis
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8770

Data del DOGV
:   24-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2452


Data del document
:   02-03-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RSOLUCIÓ de 2 de març de 2020, de la Conselleria de Sanitat Universal i Salut Pública, per la qual es convoquen subvencions destinades a projectes de desplegament del IV Pla de salut de la Comunitat Valenciana en els seus municipis [2020/2452]  
Mitjançant l'Ordre 1/2019, de 28 de febrer, de la Conselleria de Sanitat Universal i Salut Pública, s'aproven les bases reguladores de subvencions destinades a finançar projectes relacionats amb la salut pública, publicada en el Diari Oficial de la Generalitat Valenciana núm. 8503, d'11 de març de 2019.  
L'article 3 de l'ordre esmentada estableix que la convocatòria de les subvencions es farà pel procediment de concurrència competitiva mitjançant la resolució de la persona titular de la conselleria amb competències en matèria de sanitat.   
Per tot el que s'ha exposat, i de conformitat amb les facultats que estableixen l'article 28 de la Llei 5/1983, de 30 de desembre, del Consell, i els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions,   
  
RESOLC  
  
Primer. Objecte   
1. L'objecte d'aquesta convocatòria és convocar en règim de concurrència competitiva les subvencions destinades a projectes de desplegament del IV Pla de salut de la Comunitat Valenciana en els seus municipis, d'acord amb el que s'estableix en l'Ordre 1/2019.  
2. I especialment projectes formatius orientats a l'adquisició de competències dels membres dels consells locals de salut (elaboració de diagnòstics participatius de necessitats i problemes de salut i mapes actius per a la salut d'àmbit municipal).   
  
Segon. Finançament  
1. Les subvencions previstes en aquesta convocatòria es finançaran a càrrec del programa pressupostari de la Conselleria de Sanitat Universal i Salut Pública 413.10, del capítol IV, codi de línia comptable S0401000, dels pressupostos de la Generalitat per a l'any 2020.  
2. El total de les subvencions atorgades per a aquests projectes no podrà superar la quantia màxima de 110.000 €, en l'exercici pressupostari 2020.  
3. Procedència i quantia dels fons:   
Propis: 110.000 €.  
Externs: 0 -  
  
  
Tercer. Política de competència de la Unió Europea  
Aquesta convocatòria no necessita notificació a la Comissió Europea perquè no és aplicable l'article 107 del Tractat de funcionament de la Unió Europea per no posseir tots els requisits continguts en aquest, ja que les subvencions previstes en aquesta convocatòria no comporten avantatges econòmics per a empreses.  
  
Quart. Entitats sol·licitants  
1. Podran sol·licitar les subvencions regulades en el títol IV, capítol IV de l'Ordre 1/2019, els ajuntaments de la Comunitat Valenciana que proposen el desenvolupament de projectes relacionats amb el desplegament del IV Pla de salut de la Comunitat Valenciana.   
2. Aquestes entitats, a més, hauran de complir els requisits generals establits en els articles 13.2 i 13.3 de la Llei 38/2003, de 17 de novembre, general de subvencions, i acreditar els requisits establits en l'article 25.2 de l'Ordre 1/2019.  
3. Només es podrà presentar un únic programa o projecte d'activitats a desenvolupar per entitat, sempre destinats al desplegament del IV Pla de salut de la Comunitat Valenciana.  
  
  
  
Cinqué. Termini de presentació de sol·licituds  
1. La sol·licitud de subvenció, signada per la persona representant legal de l'entitat, s'ha d'adreçar a la Direcció General de Salut Pública i Addiccions de la Conselleria de Sanitat Universal i Salut Pública, i s'ha de presentar en model normalitzat.   
2. El termini per a la presentació de les sol·licituds serà de 20 dies hàbils comptadors des de l'endemà a la publicació d'aquesta resolució de convocatòria en el Diari Oficial de la Generalitat Valenciana.  
3. Les sol·licituds s'han de presentar preferentment per via telemàtica mitjançant l'accés a la seu electrònica de la Generalitat https://sede.gva.es accedint al procediment corresponent a aquesta convocatòria. En aquest cas, s'haurà de disposar d'alguns dels sistemes de signatura electrònica admesos en la seu electrònica de la Generalitat. Igualment, les sol·licituds de subvenció podran presentar-se en el Registre d'Entrada de la Conselleria de Sanitat Universal i Salut Pública, situat al carrer de Misser Mascó, 31-33, 46428 València, adreçades a la Direcció General de Salut Pública i Addiccions, sense perjudici de les formes previstes en la legislació de procediment administratiu comú.  
  
Sisé. Documentació que s'ha de presentar  
1. De conformitat amb el que preveu l'article 5.2 de l'Ordre 1/2019, haurà de presentar-se la documentació següent en model normalitzat:  
  
Sol·licitud   
Un exemplar de les dades de domiciliació bancària   
Memòria del projecte que incloga el pressupost detallat on s'indiquen els conceptes i la quantia de les activitats. El llenguatge utilitzat en la redacció del projecte haurà de ser inclusiu i no sexista.  
Adhesió a Xarxa Salut de la corporació municipal.  
2. En els casos en què els documents els tinga la Conselleria de Sanitat Universal i Salut Pública, el sol·licitant es podrà acollir al dret establit en l'article 53.1.d de la Llei 39/2015, d'1 d'octubre, del procediment administratiu comú de les administracions públiques, sempre que es faça constar la data, l'òrgan o dependència al qual van ser adreçats, la identificació del procediment en què actuen i que no hagen transcorregut més de cinc anys des de la finalització del procediment al qual corresponguen.  
  
3. Els models normalitzats de la sol·licitud, domiciliació bancària i memòria, estan disponibles en la seu electrònica o portal institucional de la Generalitat en Internet (https:\\sede.gva.es).   
  
Seté. Criteris objectius de l'atorgament de la subvenció  
L'import de la subvenció atorgada es determinarà proporcionalment a la puntuació obtinguda segons els criteris de valoració indicats en l'article 26 de l'Ordre 1/2019, els projectes acceptats per a rebre-la i la quantia sol·licitada, i no podrà superar en cap cas la quantitat sol·licitada per al projecte.  
  
Huité. Comissió avaluadora  
De conformitat amb el que preveu l'article 8 de l'Ordre 1/2019, la comissió d'avaluació serà nomenada per la persona titular de la direcció general amb competències en matèria de salut pública i addiccions, en el termini màxim de deu dies a partir de l'endemà de la publicació d'aquesta convocatòria.   
  
Nové. Mitjans de publicació dels diferents tràmits  
Les publicacions de llistes de projectes admesos a tràmit, els requeriments d'esmena de la sol·licitud o documentació, si escau, i les resolucions de concessió es publicaran en els mitjans establits en l'Ordre 1/2019, en la seu electrònica (sede.gva.es) o portal institucional de la Generalitat en Internet www.gva.es i també en la pàgina web de la conselleria amb competències en matèria de sanitat i salut www.san.gva.es.   
  
Deu. Termini de resolució i notificació  
El termini màxim per a tramitar, resoldre i notificar les resolucions de concessió serà de tres mesos comptadors des de l'endemà de la publicació en el Diari Oficial de la Generalitat Valenciana, d'acord amb el que estableix l'article 9 de l'Ordre 1/2019.   
  
Onze. Recursos  
La resolució de concessió de la subvenció que es dicte d'acord amb aquesta convocatòria i les bases reguladores aprovades per l'Ordre 1/2019 posa fi a la via administrativa, i contra aquesta es pot interposar un recurs potestatiu de reposició davant l'òrgan que la va dictar en el termini d'un mes comptador des de l'endemà de la notificació, o bé directament ser impugnats davant l'ordre jurisdiccional contenciós administratiu, d'acord amb el que preveu l'article 123 de la Llei 39/2015, d'1 d'octubre, de procediment administratiu comú de les administracions públiques.  
  
Dotze. Despeses subvencionables, quantia i pagament de la subvenció   
1. A l'efecte del que preveu aquesta convocatòria, es consideren subvencionables aquells projectes que responguen de manera indubtable a la naturalesa de l'activitat subvencionada, siguen estrictament necessaris i es realitzen en el termini establit en aquesta convocatòria, de conformitat amb el que estableix l'article 12 de l'Ordre 1/2019.  
2. La quantia de les subvencions individuals es determinarà seguint els criteris de valoració establits en el títol IV, capítol IV, de l'Ordre 1/2019, amb un màxim global de finançament del total de les subvencions segons el que estableix l'apartat segon d'aquesta convocatòria.   
3. El pagament de la subvenció es realitzarà d'acord amb el que disposa la Llei 38/2003 i d'altres normes concordants.   
  
4. En tot cas, amb caràcter previ al pagament de la subvenció, el beneficiari haurà d'estar al corrent del compliment de les seues obligacions tributàries i davant de la Seguretat Social i de la resta de requisits establits en l'article 14 de l'Ordre 1/2019.  
  
Tretze. Termini i manera de justificació   
1. La justificació de les subvencions, d'acord amb el que preveu l'article 15 de l'Ordre 1/2019, es realitzarà mitjançant la presentació, davant la Direcció General de Salut Pública i Addiccions, de la documentació necessària per a acreditar la despesa realitzada, com a màxim fins al 15 de novembre del 2020.  
2. Quant a la manera de justificació, es realitzarà d'acord amb el que estableix l'apartat 2 de l'article 15 de l'Ordre 1/2019.  
3. Els documents justificatius hauran d'adjuntar una memòria final de les activitats realitzades vinculades al projecte, que es publicarà en la pàgina web de la Conselleria de Sanitat Universal i Salut Pública.  
  
Catorze. Pla de control  
Per a efectuar el pla de control s'estableixen els paràmetres següents:  
  
1. El tipus de control a realitzar serà preferentment administratiu, basat en la documentació aportada per cada entitat juntament amb la seua sol·licitud i, posteriorment, com a justificació de la subvenció que li haja sigut atorgada. Amb aquesta finalitat, se supervisarà tota la documentació exigida en les bases reguladores, en la resolució de les convocatòries i en els convenis de col·laboració, i es requerirà, si escau, l'aportació dels documents complementaris que siguen necessaris per a comprovar, verificar i esclarir tots els aspectes que així ho exigisquen. A més, si escau, podran dur-se a terme comprovacions in situ de la realització de les activitats subvencionades, i podrà reclamar-se informació addicional que permeta contextualitzar la documentació aportada al principi i les activitats programades en funció del seu efectiu grau d'execució.  
2. Dins del conjunt de sol·licituds presentades a una mateixa convocatòria, es podrà seleccionar una mostra aleatòria, però suficientment representativa, de qualssevol documents i altres elements acreditatius de la realització de l'activitat o activitats programades. Addicionalment, de manera degudament motivada, es podran aplicar criteris adreçats a la realització d'un mostreig específic per a la comprovació d'aspectes tècnics, econòmics o administratius determinats que es consideren d'especial rellevància en el marc d'una convocatòria.  
3. El percentatge mínim de subvenció a controlar sobre el total pagat a càrrec de cada línia pressupostària serà el 10 %.  
  
ç  
Les actuacions que s'efectuen en desenvolupament d'aquest pla de control es realitzaran a través de mitjans propis, personals i materials. En relació amb els mitjans personals, cal disposar de personal de la Generalitat, tècnics de la matèria que es tracte, amb les suficients garanties d'imparcialitat i independència, sense perjudici del suport tècnic extern que amb aquesta finalitat es puga recaptar.  
  
Quinze. Efectes  
Aquesta resolució produirà efectes l'endemà de la publicació en el Diari Oficial de la Generalitat Valenciana.  
Contra aquesta resolució de convocatòria, que posa fi a via administrativa, es pot interposar un recurs potestatiu de reposició davant l'òrgan que la va dictar, en el termini d'un mes comptador des de l'endemà de la publicació, o bé directament ser impugnats davant l'ordre jurisdiccional contenciós administratiu.  
  
València, 2 de marzo de 2020.- La consellera de Sanitat Universal i Salut Pública: Ana Barceló Chico.